Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เช้านี้ …
6 ก.ค. 2561

MARKET MONITOR
สรุปภาพตลาดในช่วงเช้า: ดัชนี SET เช้านี้ กลับมาผันผวนสูง หลังเทลงช่วงเปิดตลาด ลงไปทำจุดต่ำของวันที่ 1,587.94 จุด ก่อนพลิกรีบาวด์แรง กระทั่งปิดครึ่งเช้าที่ระดับดัชนี 1,615.73 จุด ปิดบวกกว่า 14 จุด ด้วยมูลค่าซื้อขายราว 3.47 หมื่นล้านบาท ทั้งนี้ ตลาดพลิกรีบาวด์ จากแรงซื้อหนุนของกลุ่มพาณิชย์ (COMM) และกลุ่มพลังงาน (ENERG) เช้านี้
มุมมองตลาดช่วงบ่าย: กราฟรายวัน ทางเทคนิค แม้ดัชนีจะสามารถพลิกรีบาวด์ทะลุแนวต้านเส้นค่าเฉลี่ย 5วัน ที่ระดับดัชนี 1,614 จุด ได้เช้านี้ แต่เรายังมองว่าเป็นเพียงการเด้งเพื่อลง เนื่องจากภาพแนวโน้มหลักยังเป็นขาลงที่ชัดเจน ประกอบกับเครื่องมือบ่งชี้โมเมนตัม RSI ยังแกว่งในระดับ &lt; 40% หรือ Negative Zone ฉะนั้นเรามองการรีบาวด์เช้านี้ เป็นลักษณะการรีบาวด์เพื่อลงต่อ คาดรีบาวด์ไม่ผ่านแนวต้านถัดไปที่ 1,630 จุด จากนั้นมองดัชนีมีโอกาสจะย่อกลับลงต่อ มองแนวรับ 1,600 จุด และ 1,585 จุด ตามลำดับ
กลยุทธ์ในช่วงบ่าย: นักเก็งกำไรระยะสั้น และนักลงทุน ถือเงินสดต่อ Wait and See
Point of View
เลือกจับตาหุ้น PTTEP จากกราฟรายวัน ราคาพลิกกลับมาเทรดต่ำกว่าเส้นค่าเฉลี่ยเคลื่อนที่ 5 วัน ประกอบการเคลื่อนไหวเริ่มแกว่งกด High ต่ำลง ทางเทคนิคเครื่องมือบ่งชี้โมเมนตัมอ่อนตัวทั้ง MACD โค้งลงติดลบ และ RSI แกว่งชี้ลง Neutral Zone มองหาก PTTEP ดีดตัวใกล้แนวต้าน 132.50 บาท มองเป็นจังหวะน่ากด Short คาดหวังการแกว่งลงทดสอบแนวรับ 125.50 บาท และถัดไป 122.50 บาท(Gap) ทั้งนี้ใช้การปิดสูงกว่าแนวต้านเป็นจุด Stop Loss รอบนี้